钦定古今图书集成/明伦汇编/氏族典/第143卷 > 元显恭
## 钦定古今图书集成/明伦汇编/氏族典/第143卷 > 元显恭

按《魏书城阳王传》，“显魏弟显恭，字怀忠，扬州别驾。以
军功封平阳县开国子，邑三百户。孝庄初，除北中郎
将，迁左将军、东徐州刺史，入为安东将军、大司农卿，
寻除中军将军、荆州刺史。庄帝既杀尔朱荣，乃除显
恭使持节、都督晋建南汾三州诸军事、镇西将军，兼
尚书左仆射、西北道行台、晋州刺史。尔朱兆入洛后”，
死于晋阳。出帝初，赠卫大将军、并州刺史，重赠车骑
大将军、仪同三司。子彦昭，袭。武定中，渔阳太守。齐受
禅，爵例降。